
RAPORT DE SPECIALITATE

la proiectul de hotărâre privind stabilirea taxelor în vederea utilizării temporare a bunurilor și serviciilor din cadrul Serviciului Cultural Corviniana al municipiului Hunedoara, pe anul 2027


Prin proiectul de hotărâre promovat de inițiator, se propune stabilirea taxelor în vederea utilizării bunurilor și serviciilor din cadrul Serviciului Cultural Corviniana al municipiului Hunedoara, pe anul 2027.

Prin Legea nr. 227/2015 privind Codul fiscal, cu modificările și completările ulterioare, se stabilește cadrul legal general privind stabilirea și administrarea impozitelor și taxelor locale, contribuabilii care trebuie să plătească aceste impozite și taxe locale, precum și modul de calcul și de plată a acestora. Potrivit prevederilor legale Consiliul Local adoptă hotărâri privind stabilirea și majorarea impozitelor și taxelor locale în cursul anului precedent prin aplicare din data de 1 ianuarie a anului următor.

În acest sens, taxele propuse în vederea utilizării unor bunuri și servicii din cadrul Serviciului Cultural Corviniana al municipiului Hunedoara, sunt următoarele:

a) taxă utilizare sala mare - 600 lei/oră;

b) taxă utilizare sala mică - 300 lei/oră; 

c) taxă utilizare sala Galeria de Arte - 200 lei/oră,

d) taxă servicii artistice 4 perechi dansatori, 15 minute, muzică suport CD  - 60 lei;

e) taxă servicii artistice 8 perechi dansatori, 15 minute, muzică suport CD - 120 lei.

Taxele se vor aplica începând cu 1 ianuarie 2027.
De asemenea, se supune dezbaterii și aprobării Consiliului Local procedura de utilizare temporară a bunurilor și serviciilor din cadrul Serviciului Cultural Corviniana al municipiului Hunedoara și modalitatea de încasare a taxelor aferente utilizării, conform anexei la proiectul de hotărâre. 

Cu data intrării în vigoare a prezentei hotărâri se abrogă Hotărârea Consiliului local al municipiului Hunedoara nr. 372/2025.

Temeiul legal al prezentului proiect de hotărâre îl constituie prevederile art. 484 și 486 din Legea nr.227/2015 privind Codul fiscal, cu modificările și completările ulterioare; ale art. 27 și 30 din Legea nr.273/2006 privind finanțele publice locale, cu modificările și completările ulterioare; ale art. 4 lit. b) și art. 7 din Legea nr.52/2003 privind transparența decizională în administrația publică, republicată, cu modificările ulterioare; ale Ordonanței de Urgență 118/2006 privind înființarea, organizarea și desfășurarea activității așezămintelor culturale, cu modificările și completările ulterioare; ale art. 3 din Hotărârea Consiliului Local al Municipiului Hunedoara nr.409/2024 privind stabilirea taxelor în vederea utilizării temporare a bunurilor și serviciilor din cadrul Serviciului Cultural Corviniana al municipiului Hunedoara, pe anul 2025. 
  Competența dezbaterii și adoptării proiectului de hotărâre revine Consiliului Local al municipiului Hunedoara, în temeiul art. 129 alin. (1), alin. (2) lit. b) și d), alin. (4) lit. c), alin. (7) lit. d) și e), alin. (14) și art.139, art.196 alin. (1) lit. a) din Ordonanța de Urgență nr.57/2019 privind Codul administrativ, cu modificările și completările ulterioare.

 Față de cele prezentate mai sus, propunem aprobarea proiectului de hotărâre în forma inițială ca fiind legal și oportun.

Hunedoara, la ___________





  ȘEF SERVICIU,

                      



 LUCIA TĂNASE
